laion/Wikipedia-Exotic huggingface dataset:
ওহীদুল আলম

ওহীদুল আলম (জন্ম: ১লা জানুয়ারি, ১৯১১-মৃত্যু: ১৯৯৮) কবি, লেখক ও একজন সাংবাদিক। কথাশিল্পী মাহবুব উল আলম ছিলেন তাঁর জ্যেষ্ঠভ্রাতা। তিনি ১৯১১ সালের ১লা জানুয়ারি চট্টগ্রাম জেলার হাটহাজারী উপজেলার ফতেয়াবাদ গ্রামে জন্ম গ্রান করেন। তার পিতা মৌলবী নসিহ উদ্দিন ও মাতা আজিমুন্নেসা। ৪ ভাই শমস উল আলম, মাহবুব উল আলম ও দিদারুল আলম, সর্বকনিষ্ঠ ওহীদুল আলম। তিনি ১৯৩৬ সালে চট্টগ্রাম কলেজ থেকে বি.এ. এবং ১৯৪০ সালে ঢাকা টিচার্স ট্রেনিং কলেজ থেকে বি.এড. পাশ করেন। ১৯৩৭ সালে তিনি সীতাকুন্ড হাই স্কুলে শিক্ষকতায় যোগদান করেন। ১৯৪০ সালে তিনি চট্টগ্রাম কলেজিয়েট স্কুলে সাহিত্যিক আবুল ফজলের লিভ ভ্যাকান্সিতে শিক্ষক হিসাবে কাজ করেন। ১৯৪৬ সালে তিনি ইসলামিক ইন্টারমিডিয়েট কলেজে (বর্তমানে সুকারী হাজী মোহাম্মদ মহসীন কলেজ) বাঙলার শিক্ষক হিসাবে যোগ দেন। ১৯৫৮ সালে তিনি চট্টগ্রাম কলেজিয়েট স্কুলে সহকারী শিক্ষক হিসাবে যোগ দেন। ১৯৭১ সালে তিনি চট্টগ্রাম টিচার্স ট্রেনিং কলেজে সুপারিন্টেন্ডেন্ট পদ থেকে অবসর নেন। ১৯৭২ সাল থেকে আমৃত্যু দেশকাল শীর্ষক একটি সাময়িক পত্রিকার সম্পাদক ছিলেন। চট্টগ্রাম কলেজে অধ্যয়ন কালে ১৯৩২ সালে রাউজান সাহিত্য সম্মেলনে তার সাথে কবি নজরুলের পরিচয় হয় যেখানে তিনি নজরুলকে স্বরচিত কবিতা পড়ে শোনান। নজরুলের ব্যাপক উৎসাহে তিনি কলকাতায় মোহাম্মদী, বুলবুল, নবশক্তি, মুয়াজ্জিন ইত্যাদি পত্রিকায় গল্প লেখা শুরু করেন। তিনি পাকিস্তান রাইটার্স গিল্ড এর সদস্য ছিলেন। কর্ণফুলীর মাঝি (কাব্য গাঁথা - ১৯৪৬) বকসু ফকির জোহরার প্রতীক্ষা (ছোটগল্প সমষ্টি -১৯৫১) বীরপুরুষ সোনাগাজী (১৯৫৪) শামীমা (১৯৫৩) সোনাগাজী (শিশু উপন্যাস-১৯৫৩) হালুয়া (শিশু উপন্যাস-১৯৫৩) পৃথিবীর পথিক (আত্মজীবনী- ১৯৭২) জোহরার প্রতীক্ষা ও অন্যান্য গল্প (১৯৭৮) চট্টগ্রামের শিক্ষা সাধনা (১৯৮০) চট্টগ্রামের ইতিহাস (১৯৮২) চট্টগ্রামের লোকসাহিত্য (১৯৮৫) (মূল বই ১৯৬৩ সালে লেখা) আবুল ফজলঃ সঙ্গ-প্রসঙ্গ ও সমকালীন কথা (১৯৮৭) বাংলা জীবনীকোষ (১৯৮৭) হালুয়া (শিশু নাট্য - ১৯৫৪) কোরানের মর্মবাণী (১৯৭৩) স্কুল কলেজে চৌত্রিশ বছর (১৯৭৩) কবি দিদারুল আলম (মুক্তধারা প্রকাশিত - ১৯৭৭) শামসুল আলম - জীবন কথা ও সাহিত্য কর্ম (১৯৮৭) আলোর পথে (কোরানের বিশ্লেষন- ১৯৯১) "আলম, ওহীদুল - বাংলাপিডিয়া"। bn.banglapedia.org। সংগ্রহের তারিখ ২০২২-০১-১০।  বাংলাপিডিয়ায় ওহীদুল আলম
আলুলা

আলুলা বা বাস্টার্ড উইং বলতে কয়েক প্রজাতির আধুনিক (এবং বিলুপ্ত) পাখির ডানার অন্তঃস্থ অভিক্ষেপ আকারের অতিরিক্ত আরেকটি ছোট ডানাকে বোঝায়। আলুলা শব্দটি লাতিন আর এর অর্থ হচ্ছে ক্ষুদে ডানা। মূলত লাতিন ala (ডানা) শব্দটির অপভ্রংশ হল আলুলা। প্রজাতিভেদে এটি তিন থেকে পাঁচটি পালক নিয়ে গঠিত। আলুলার পালকগুলোর সন্নিবেশ অনেকটা মূল ডানার মতোই; মূল ডানায় যেমন পালকগুলো অর্ধবৃত্তাকারে সন্নিবেশিত থাকে, আলুলার ক্ষেত্রেও পালকগুলো অর্ধবৃত্তাকারে থাকে। ওড়ার গতি নিয়ন্ত্রণের কাজে আলুলা ব্যবহৃত হয়। বেশিরভাগক্ষেত্রে গতি রোধ করার জন্য বা অবতরণের জন্য আলুলা ব্যবহৃত হয়। এক্ষেত্রে ডানার বিপরীতে আলুলা মেলে ধরে পাখিরা তাদের গতি নিয়ন্ত্রণ করে। আবার ওড়ার সময় ডানার তুলনায় আলুলা ঈষৎ বাঁকা করে ওড়াকে সহজ ও মসৃণ করা যায়। এর কাজ অনেকটা উড়োজাহাজের স্লেটের মত। সরাসরি ঝাঁপ দেওয়ার সময় আলুলা ডানার সাথে গুটিয়ে রাখা হয়। Ehrlich এবং অন্যান্য 1994, পৃ. 219 Ehrlich, Paul R; Dobkin, David S.; Wheye, Darryl; Pimms, Stuart L. (১৯৯৪), The Birdwatcher's Handbook, Oxford University Press, আইএসবিএন 0-19-858407-5 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Sanz, J. L.; Chiappe, L. M.; Pérez-Moreno, B. P.; Buscalioni, A. D.; Moratalla, J. J.; Ortega, F.; Poyato-Ariza, F. J. (১৯৯৬-০৮-০১), "An Early Cretaceous bird from Spain and its implications for the evolution of avian flight", Nature, 382 (6590): 442–445, ডিওআই:10.1038/382442a0 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Zhang, Fucheng; Zhou, Zhonghe (৮ ডিসেম্বর ২০০০), "A Primitive Enantiornithine Bird and the Origin of Feathers", Science, 290 (5498): 1955–1959, ডিওআই:10.1126/science.290.5498.1955, পিএমআইডি 11110660 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ফাঁদ-সীমা পদ্ধতি

ফাঁদ-সীমা পদ্ধতি নির্দিষ্ট কিছু গোত্রের অন্তর্গত নির্দিষ্ট কয়েকটি প্রজাতির পাখির শিকার ধরা বা খাদ্য আহরণের একটি পদ্ধতি। কাঠঠোকরা আর হামিংবার্ডেরা এ পদ্ধতিটি অবলম্বন করে খাদ্য আহরণ করে। এ পদ্ধতিতে পাখিরা একটি নির্দিষ্ট সীমার মধ্যে অবস্থিত বাছাই করা কয়েকটি বৃক্ষ, পুষ্প অথবা স্থানের মধ্যে খাবার অনুসন্ধান করে বেড়ায়। যেমন হামিংবার্ড মধুর খোঁজে নির্দিষ্ট কিছু ফুলগাছে ঘুরে বেড়ায়, এই গাছগুলো তাদের ফাঁদ-সীমা।
যুগ্ম শব্দ

যুগ্ম শব্দ বা জোড়া শব্দ হলে দুটো আলাদা শব্দ একসঙ্গে পাশাপাশি ব্যবহার করা হয় বিশেষ অর্থ বোঝাবার জন্যে অথবা কোনো অর্থের ওপরে জোর দেবার জন্যে। শুক-সারি হলো যুগ্ম শব্দ বা জোড়া শব্দ। এখানে দুটো শব্দেরই আলাদা অর্থ বর্তমান থেকে পাশাপাশি ব্যবহার করা হয় বিশেষ অর্থে। শুক ও সারি হলো শুক-সারি, কিন্তু এরা সমাসবদ্ধ নয়। আকাশ পাতাল, আপদ বিপদ, আসমান জমিন, আসা যাওয়া, উত্থান পতন, কচি কাঁচা, কথা বার্তা, কাঁচা মিঠে, কামিনী কাঞ্চন, গ্রহ তারা, চন্দ্র - সূর্য, জোয়ার ভাটা, জীবন মরণ, জীবন মৃত্যু, ঝড়-বৃষ্টি, টাকা পয়সা, ডাকিনি যোগিনী, তাল তমাল, নদী নালা, নন্দী ভৃঙ্গী, নয় ছয়, নাওয়া খাওয়া, বাদ প্রতিবাদ, বিকি কিনি, বেলা অবেলা, ভাঙ্গা গড়া, মান অপমান, মেরে কেটে, মৌন মুখর, রাক্ষস খোক্ষস, রাগ অনুরাগ, রাগ রাগিনী, রাত দিন, লাফ ঝাপ, হংস মিথুন, শাল পিয়াল, শুক সারি, সাঁঝ সকাল, সুখ দুক্ষ, সুর অসুর। দুটো শব্দ সমাস বদ্ধ হবার পরে একক পদ হিসেবে ব্যবহার করে এবং সেক্ষেত্রে সেই পদ একটা তৃতীয় অর্থ বহন করে যেখানে সমাস বদ্ধ হবার আগের শব্দ দুটোর আলাদা মানে আর বর্তমান থাকে না। সেই মত রবি-কিরণ হলো রবির কিরণ যেখানে সমাস বদ্ধ হবার পরে রবি আর কিরণ এর আলাদা অর্থ বর্তমান থাকে না। সেই ভাবেই বিধূ-মুখী, সূর্য-সাক্ষী, তুষার-ধবল এই ধরনের শব্দগুলো যুগ্ম শব্দ হবে না কারণ এগুলো সমাস বদ্ধ পদ। বিপরীত লিঙ্গ অর্থে দ্বন্দ্ব সমাস বদ্ধ পদ হলো জায়া ও পতি মিলে দম্পতি। সমাস বদ্ধ হয়ে যাবার পরে দম্পতির একটা তৃতীয় অর্থ দাড়ায় এবং একক পদ হিসেবে ব্যবহৃত হয়। নট ও নটী মিলে হলো নট-নটী যেটা যুগ্ম শব্দ বা নন্দী ও ভৃঙ্গী মিলে নন্দী-ভৃঙ্গী। কিন্তু যিনি রাম তিনি ই কৃষ্ণ সমাস বদ্ধ হবার পরে রামকৃষ্ণ হলে আর যুগ্ম শব্দ থাকে না. কারণ এখানে রামকৃষ্ণ তৃতীয় একজনকে নির্দেশ করছে। জোড়া শব্দ পাশাপাশি ব্যবহৃত কিন্তু সমাস ই বদ্ধ হয় না। অদল-বদল, জল-টল, খাওয়া-দাওয়া, আদার-বাদার এই ধরনের শব্দ গুলো যুগ্ম শব্দ নয়। এক্ষেত্রে একটা শব্দের কোনো অর্থ থাকে না কিন্তু ধ্বনি গত মিল থাকার জন্যে অন্য অর্থ যুক্ত শব্দ টির সঙ্গে একসঙ্গে ব্যবহৃত হয় বা উচ্চারিত হয়। এগুলোকে অনুকারী শব্দ বলে। মেঘে
কালো সোমবার

কালো সোমবার (ইংরেজি: Black Monday) বলতে সোমবারে বিশ্বব্যাপী সংঘটিত বিভিন্ন ঐতিহাসিক ঘটনাপঞ্জিকে নির্দেশ করে। ১৯২৯ সালের ২৮ অক্টোবর - যুক্তরাষ্ট্রে ওয়াল স্ট্রীটের শেয়ার বাজারের মূল্য সূচক ডো জোন্স শিল্প গড় একদিনে সর্ব্বোচ্চ মূল্য হারায়, যা ৩৮.৩৩ পয়েন্ট বা ১৩%; অর্থনীতি সম্পর্কিত আলোচনায় এটি কালো সোমবার (১৯২৯) হিসাবে পরিচিত। ১৯৮৭ সালের ১৯ অক্টোবর - বিশ্বব্যাপী শেয়ার বাজারের মূল্য সূচকের মান খুব অল্প সময়ে সর্ব্বোচ্চ পতন ঘটে; অর্থনীতি সম্পর্কিত আলোচনায় এটি কালো সোমবার (১৯৮৭) হিসাবে পরিচিত। ১৯৯০ সালের ৮ অক্টোবর - জেরুজালেম নগরের আল আকসা মসজিদ প্রাঙ্গনে সংগঠিত গণহত্যা, যা কালো সোমবার নামে পরিচিত। Fabrico, Roberto (২ ডিসেম্বর ১৯৯০)। "A City Divided: Jerusalemites once again have fallen victim to religious hatred and strife"। Sun Sentinel। Sun-Sentinel.com।  United Nations Commission of Human Rights (৪ এপ্রিল ২০০১)। "Summary Record of the 19th Meeting"। Fifty-seventh session। United Nations। ২০১২-০৬-০৯ তারিখে মূল থেকে আর্কাইভ করা। সংগ্রহের তারিখ ২০১১-০৫-১৭।  Reiter, Yitzhak (২০০৮)। Jerusalem and its role in Islamic solidarity। Palgrave Macmillan। পৃষ্ঠা 127।
পক্ষিবিজ্ঞানের ইতিহাস

পক্ষীবিজ্ঞান বা পক্ষীবিদ্যা জীববিজ্ঞানের একটি শাখা যেটি শুধুমাত্র পাখি এবং পাখি সম্পর্কিত বিভিন্ন বিষয়াদি নিয়ে গবেষণা ও অধ্যয়নের কাজে ব্যবহৃত হয়। বহু বছর ধরে মানুষ পাখি নিয়ে গবেষণা করছে। পরিবেশবিজ্ঞান, শারীরতত্ত্ব, শারীরবৃত্ত, জীবাশ্মবিজ্ঞান, বিবর্তনীয় জীববিজ্ঞান, অণুজীববিজ্ঞান ইত্যাদির সাথে পক্ষীবিজ্ঞান ওতপ্রোতভাবে জড়িত এবং বিজ্ঞানের এসব শাখার উন্নয়নের সাথে সাথে পক্ষীবিজ্ঞানেরও প্রভূত উন্নতি সাধিত হয়েছে। পক্ষীবিজ্ঞানের প্রাথমিক দিকে পাখিদের ছবি আঁকা হত আর সেসব ছবির সংগ্রহ থেকে খুব কম পরিমানের বই-পুস্তক প্রকাশিত হত। আধুনিককালে প্রকাশনা ও আলোকচিত্রের ক্ষেত্রে ব্যাপক প্রযুক্তিগত উন্নয়ন সাধিত হয়েছে। ফলে পাখি বিষয়ে অসংখ্য তথ্যসম্বৃদ্ধ ও আলোকচিত্রবহুল গ্রন্থ প্রকাশ করা সম্ভব হয়েছে। পক্ষীবিজ্ঞানের গ্রন্থগত উন্নয়ন হওয়ায় বিশ্বব্যাপী পাখি নিয়ে নাড়াচাড়া একটি সহজলভ্য শখে পরিণত হয়েছে। প্রাচীন যুগ থেকেই মানুষের সাথে পাখপাখালির নিবিড় সম্পর্ক রয়েছে। ইসরায়েলের প্রস্তর যুগের এক কুঁড়েঘরে ৮০টিরও বেশি প্রজাতির পাখির হাড় খুঁজে পাওয়া গেছে। প্রাচীন গুহাচিত্রগুলোতে পাখির চিত্র পাখির প্রতি তখনকার মানুষের আগ্রহের ব্যাপারটি টের পাওয়া যায়। প্রাচীন যুগে মানুষের সাথে পাখির সম্পর্ক ছিল আসলে খাদ্য-খাদকের সম্পর্ক। অ্যারিস্টটল পাখিদের প্রথম বৈজ্ঞানিক তালিকা করেন। তাঁর তালিকায় ১৭০টি প্রজাতি স্থান পেয়েছিল। পরবর্তীকালে প্লিনি তাঁর ইস্তোরিয়া নাতুরালেস গ্রন্থে অন্যসব প্রাণীর সাথে পাখিরও বিবরণ প্রদান করেন। Nadel, Dani; Weiss, Ehud; Simchoni, Orit; Tsatskin, Alexander; Danin, Avinoam; Kislev, Mordechai (২০০৪)। "Stone Age hut in Israel yields world's oldest evidence of bedding"। Proceedings of the National Academy of Sciences। United States National Academy of Sciences। 101 (17)। ডিওআই:10.1073/pnas.0402102101।  Gurney, JH (১৯২১)। Early annals of ornithology। HF&G Witherby, London।  Chanisgaud, Valerie (২০০৯)। History of Ornithology। London: New Holland Publishers। আইএসবিএন 1-84773-433-2।  Gurney, John Henry (১৯২১)। Early annals of ornithology। London: H. F. & G. Witherby। সংগ্রহের তারিখ ১৯ নভেম্বর ২০১০।  Newton, Alfred (১৮৮৪)। Ornithology। (Reprinted from the 1884 Encyclopædia Britannica) Podulka, Sandy; Eckhardt, Marie; Otis, Daniel (২০০১)। "Birds and Humans: A Historical Perspective"। Podulka, Sandy; Rohrbaugh, Ronald W.; Bonney, Rick। Handbook of Bird Biology (2nd সংস্করণ)। Ithaca, NY: Cornell Lab of Ornithology। পৃষ্ঠা H1–H42। আইএসবিএন 0-938027-62-X।  Walters, Michael (২০০৫)। A Concise History of Ornithology। New Haven, CT: Yale University Press। আইএসবিএন 1-84773-433-2।
কুমার ধর্মসেনা

কুমার ধর্মসেনা (সিংহলি: කුමාර ධර්මසේන; জন্ম: ২৪ এপ্রিল, ১৯৭১) শ্রীলঙ্কার কলম্বোয় জন্মগ্রহণকারী শ্রীলঙ্কা ক্রিকেট দলের সাবেক ক্রিকেটার। বর্তমানে তিনি আন্তর্জাতিক ক্রিকেটে আম্পায়ার হিসেবে দায়িত্ব পালন করছেন। ১৯৯৬ সালের বিশ্বকাপ ক্রিকেট জয়ী শ্রীলঙ্কা দলের খেলোয়াড় ছিলেন। তার ডাক নাম আনডুয়ান, তার পুরো নাম হেন্ডুনেতিগ দীপ্তি প্রিয়ন্থা কুমার ধর্মসেনা। বছরের সেরা আম্পায়ার হিসেবে তিনি ২০১২ সালের আইসিসি পুরস্কার লাভ করেন। কিশোর বয়সে নালন্দা কলেজ কলম্বোতে থাকা অবস্থায় ক্রিকেট খেলায় অংশগ্রহণের মাধ্যমে ক্রীড়াজীবনের সূচনা ঘটে ধর্মসেনার। তিনি ডানহাতি ব্যাটসম্যান এবং ডানহাতি অফ ব্রেক বোলার ছিলেন। আন্তর্জাতিক ক্রিকেটে তার প্রথম অভিষেক ঘটে ১৯৯৩ সালে দক্ষিণ আফ্রিকার বিরুদ্ধে। তার বোলিংয়ের ভঙ্গীমাই তাকে একদিনের খেলার উপযোগী করে তোলে। সাম্প্রতিক সময়ে তিনি ভাল ব্যাটসম্যানেরও পরিচয় দিয়েছিলেন। কিন্তু ১৯৯৮ সালে আইসিসি কর্তৃপক্ষ সন্দেহজনক বোলিং ভঙ্গীমার দরুন ডেকে পাঠায় তাকে। জুলাই, ২০০০ সালে বিষয়টি নিষ্পত্তি হওয়ায় তিনি দলে ঠাঁই পেয়েছেন কিন্তু পরবর্তীকালে খুব কম সময়ই তাকে টেস্ট ক্রিকেট খেলতে দেখা গিয়েছিল। ১৯৯৩ সালে ধর্মসেনা ৫৯তম ক্রিকেটার হিসেবে দক্ষিণ আফ্রিকা দলের বিরুদ্ধে কলম্বোর সিংহলীজ স্পোর্টস ক্লাবে টেস্ট ক্রিকেট খেলতে নামেন। ২০০৬ সালে ক্রিকেট জীবন থেকে অবসর নেন। এরপর তিনি আম্পায়ারের তালিকায় নাম লেখান। ২০১১ সালের বিশ্বকাপ ক্রিকেটে আম্পায়ারিত্ব করেন। একই বছর তিনি আইসিসি আম্পায়ারের এলিট প্যানেলে অন্তর্ভুক্ত হন। ১৬ আগস্ট, ২০১২ তারিখে লর্ডসে অনুষ্ঠিত ইংল্যান্ড বনাম দক্ষিণ আফ্রিকার মধ্যকার ৩ টেস্ট সিরিজের চূড়ান্ত টেস্টে রড টাকার তৃতীয় আম্পায়াররূপে দায়িত্ব পালনকালে খুবই বিতর্কিত সিদ্ধান্ত দেন। ইংরেজ বোলার স্টিভেন ফিন জাক ক্যালিসের বিরুদ্ধে লেগ সাইডে ক্যাচের মাধ্যমে আউটের আবেদন জানালে আম্পায়ার হিসেবে তিনি নট আউট ঘোষণা দেন। পরবর্তীতে ইংল্যান্ড ক্রিকেট দল সিদ্ধান্তের বিরুদ্ধে পুণর্বিবেচনার আবেদন জানালে রড টাকার আউট হিসেবে ঘোষণা করেন; কিন্তু তিনি ক্যালিস কর্তৃক ব্যাটের নীচ থেকে হাতের সংস্পর্শ না থাকার বিষয়টি বিবেচনায় আনেননি। "International cricketers turned umpires"। International Cricket Council। সংগ্রহের তারিখ ৭ এপ্রিল ২০১৮।  Austin, Charlie। "Kumar Dharmasena"। ESPNcricinfo। সংগ্রহের তারিখ ১৬ ডিসেম্বর ২০১২।  "Kumar Dharmasena voted Umpire of the Year"। ESPNcricinfo। ১৫ সেপ্টেম্বর ২০১২। সংগ্রহের তারিখ ১৬ ডিসেম্বর ২০১২।  "Kumar Dharmasena: Sri Lanka". ESPNcricinfo. Retrieved 29 December 2011 Day 1,South Africa vs england at lords, collect: 16 Sep, 2012 ক্রিকেট প্রবেশদ্বার ইএসপিএনক্রিকইনফোতে কুমার ধর্মসেনা (ইংরেজি) Kumara Dharmasena - a cricket umpire Kumar Dharmasena - the schoolboy star 1989 figured prominently in World Cup win 1996
জর্জ শ'

জর্জ শ' (১০ ডিসেম্বর, ১৭৫১-২২ জুলাই, ১৮১৩) একজন ইংলিশ উদ্ভিদবিজ্ঞানী ও প্রাণিবিজ্ঞানী। জর্জ শ' ১৭৫১ সালে ইংল্যান্ডের বাকিংহ্যামে জন্মগ্রহণ করেন। ১৭৭২ সালে অক্সফোর্ডের ম্যাগডালিন হল থেকে তিনি এম এ ডিগ্রি অর্জন করেন। চিকিৎসক হিসেবে তিনি তার কর্মজীবন শুরু করেন। ১৭৮৬ সালে তিনি অক্সফোর্ড বিশ্ববিদ্যালয়ের উদ্ভিদবিজ্ঞান বিভাগের সহকারী অধ্যাপক হিসেবে যোগ দেন। ১৭৮৮ সালে প্রতিষ্ঠিত লিনিয়ান সোসাইটির অন্যতম প্রতিষ্ঠাতা জর্জ শ'। ১৭৮৯ সালে তিনি রয়েল সোসাইটির ফেলো নির্বাচিত হন। ১৭৯১ সালে শ' ব্রিটিশ মিউজিয়ামের প্রাকৃতিক ইতিহাস বিভাগের সহকারী রক্ষক হিসেবে যোগ দেন। ১৮০৬ সালে তিনি প্রধান রক্ষক অ্যাডওয়ার্ড হুইটেকার গ্রে'র স্থলাভিষিক্ত হন। তিনি লক্ষ্য করেন, ব্রিটিশ মিউজিয়ামে হান্স স্লোনের দান করা অধিকাংশ নমুনাই বেশ খারাপ অবস্থায় রয়েছে। তিনি সেগুলো রক্ষা করার চেষ্টা করেন, তবে অধিকাংশক্ষেত্রেই ব্যর্থ হন। আমৃত্যু তিনি জাদুঘরের রক্ষক হিসেবে কর্মরত থাকেন। তার মৃত্যুর পর চার্লস কনিগ তার স্থলাভিষিক্ত হন। Mullens and Swann - A Bibliography of British Ornithology (1917) William T. Stearn - The Natural History Museum at South Kensington আইএসবিএন ০-৪৩৪-৭৩৬০০-৭
আবদুল মমিন

শহীদ আবদুল মমিন (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। শহীদ আবদুল মমিনের জন্ম কুমিল্লা জেলার চান্দিনা উপজেলার সহিলপুর ইউনিয়নের পিপুইয়া গ্রামে। তিনি অবিবাহিত ছিলেন। তার বাবার নাম আবদুল মোতালেব এবং মায়ের নাম তৈয়বুন নেছা। আবদুল মমিন ১৯৭১ সালে পড়াশোনা করতেন। কুমিল্লা ভিক্টোরিয়া কলেজের উচ্চমাধ্যমিক ক্লাসের শেষ বর্ষের শিক্ষার্থী ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে এপ্রিল মাসের শেষ দিকে ভারতে যান। প্রশিক্ষণ নিয়ে যুদ্ধ করেন ২ নম্বর সেক্টরে। তিনি বেশ কয়েকটি যুদ্ধে অংশ নেন। মুক্তিযুদ্ধের চূড়ান্ত পর্যায়ে ঢাকায় আক্রমণের জন্য মুক্তি ও মিত্রবাহিনীর কুমিল্লা জেলার দাউদকান্দির নিয়ন্ত্রণ নেওয়াটা ছিল জরুরি। সামরিক দিক থেকে দাউদকান্দির অবস্থান ছিল অত্যন্ত গুরুত্বপূর্ণ। এ জন্য যৌথ বাহিনীর দুটি দল দাউদকান্দি অভিমুখে অভিযান শুরু করে। একটি দল চৌদ্দগ্রাম-পরিকোট-লাকসাম অক্ষ ধরে যাত্রা রওনা হয়। অপর দল ৫ ডিসেম্বর রাজাপুর-জাফরগঞ্জ-চান্দিনা অক্ষ ধরে যাত্রা শুরু করে। ৭ ডিসেম্বর সকালে তারা জাফরগঞ্জে পৌঁছায়। এখানে যৌথ বাহিনীর সঙ্গে যোগ দেন আবদুল মমিনসহ স্থানীয় গেরিলা মুক্তিযোদ্ধারা। ওই দিনই তারা পাকিস্তান সেনাবাহিনীর ইলিয়টগঞ্জের প্রতিরোধ ভেঙে চান্দিনার বেশির ভাগ অংশের নিয়ন্ত্রণ নেন। এরপর যৌথ বাহিনী অগ্রসর হয় দাউদকান্দির দিকে। আর আবদুল মমিনসহ স্থানীয় মুক্তিযোদ্ধারা থাকেন ইলিয়টগঞ্জের প্রতিরক্ষায়। ১৩ ডিসেম্বর দাউদকান্দিতে যৌথ বাহিনী ও পাকিস্তান সেনাবাহিনী; দুই পক্ষের মধ্যে গুলিবিনিময় ও আক্রমণ, পাল্টা আক্রমণ চলতে থাকে। এ দিন পাকিস্তান সেনাবাহিনীর বিচ্ছিন্ন একটি অংশ হঠাৎ ইলিয়টগঞ্জের দিকে অগ্রসর হওয়ার চেষ্টা করে। আবদুল মমিনরা পাকিস্তান সেনাবাহিনীর ওই দলকে সাহসিকতার সঙ্গে প্রতিহত করেন। এদিকে ইলিয়টগঞ্জে মুক্তিযোদ্ধারা আক্রান্ত হয়েছেন শুনে দাউদকান্দিতে অবস্থানরত মিত্রবাহিনীর একটি অংশ ইলিয়টগঞ্জে এগিয়ে এসে গোলাগুলি করতে থাকে। গোলন্দাজ দলও গোলাবর্ষণ শুরু করে। মিত্রবাহিনীর এই গোলা এসে পড়ে মুক্তিযোদ্ধাদের ওপর। এতে আবদুল মমিন ও তার সহযোদ্ধারা পড়েন চরম সংকট ও বিভ্রান্তিতে। তারা প্রথমে মনে করেছিলেন পাকিস্তান সেনাবাহিনী তাদের আক্রমণ করেছে। সে জন্য তারা নিজেদের প্রতিরক্ষা অবস্থানে থেকে পাল্টা আক্রমণের প্রস্তুতি নিতে থাকেন। পরে জানতে পারেন মিত্রবাহিনী গোলাগুলি বর্ষণ করছে। তখন তারা নিজেদের জীবন বাঁচাতে ছোটাছুটি করে নিরাপদ আশ্রয়ে যাওয়ার চেষ্টা করেন। আবদুল মমিন যেখানে ছিলেন, সেখানে পাশেই ছিল একটি বড় ডোবা। তিনি সেই ডোবাকে নিরাপদ ভেবে সেখানে যাওয়ার সময় গোলার স্প্লিন্টার এসে লাগে তার শরীরে। গুরুতর আহত হয়ে তিনি গড়িয়ে পড়েন ডোবার পানিতে। তখন সেখানে আর কেউ ছিল না। একটু পর নিভে যায় তার জীবনপ্রদীপ। সেদিন আবদুল মমিনের সহযোদ্ধারা সবাই নিজেদের জীবন বাঁচাতে সক্ষম হলেও তিনি শহীদ হন। তবে সহযোদ্ধা কয়েকজন আহত হন। অবস্থা স্বাভাবিক হলে তার সহযোদ্ধারা একত্র হন। তখন তাকে না পেয়ে তারা খুঁজতে শুরু করেন। পরে ওই ডোবায় গিয়ে তাকে পান। এরপর সহযোদ্ধারা আবদুল মমিনের মরদেহ উদ্ধার করে পাঠিয়ে দেন বাড়িতে। ওই এলাকাতেই ছিল তার গ্রামের বাড়ি। তাকে সমাহিত করা হয় পারিবারিক কবরস্থানে। বীর প্রতীক "দৈনিক প্রথম আলো, "তোমাদের এ ঋণ শোধ হবে না"| তারিখ: ১২-০৮-২০১২"। ২০১৫-১১-০৫ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।  একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।
পূর্ব ভারতীয় দ্বীপপুঞ্জ

ভারতীয় উপমহাদেশ বা দক্ষিণ এশিয়া, দক্ষিণ-পূর্ব এশিয়া, তৎসংলগ্ন দ্বীপসমূহ ও ওশেনিয়ার দ্বীপসমূহকে সম্মিলিতভাবে পূর্ব ভারতীয় দ্বীপপুঞ্জ বা ইস্ট ইন্ডিজ বলা হয়। ষোড়শ শতকের দিকে ইউরোপীয়রা পুরো অঞ্চলটিকে এ নামে ডাকত। ভারতের ও হিমালয়ের উত্তরের দেশ চীন, জাপান ও কোরিয়াকে এ তালিকা থেকে বাদ দেওয়া হয়েছে। ইন্ডিজ শব্দটি এসেছে ইন্ডিয়া থেকে। ইন্ডিয়া আবার উদ্ভূত হয়েছে আধুনিক সিন্ধু নদ থেকে। প্রাচীনকালে গ্রীকরা পারস্যের পূর্বে অবস্থিত সকল দেশকে ইন্ডিজ নামে ডাকত। খ্রিস্টপূর্ব পঞ্চম শতকে হেরোডোটাসের লেখায় এ বিষয়ে প্রমাণ পাওয়া যায়। "ইস্ট ইন্ডিজ" Oxford English Dictionary, দ্বিতীয় খণ্ড, ১৯৮৯। নথিপত্রে শব্দটির প্রথম অস্তিত্ব পাওয়া যায় শেক্সপিয়ার রচিত মেরি ওয়াইভস অব উইন্ডসর, ১৫৯৮ সালে।
পিশাচ

পিশাচ বা পিচাশ (আরবি: غول; ইংরেজি: Ghoul) একধরনের আরব্য পুরাণের দানব বা জ্বীন যা মানুষের মৃতদেহ ভক্ষণ করে। এদেরকে সাধারণত অ-মৃত হিসেবে শ্রেণীবদ্ধ করা হয়। পিশাচতত্ত্ব নিয়ে প্রায় সব ধর্মের নিজস্ব মতামত রয়েছে। এই প্রাণী কবরস্থানে বা জনমানবহীন স্থানে বাস করে বলে মনে করা হয়। এখন পর্যন্ত বিদ্যমান প্রাচীনতম সাহিত্যে উল্লেখ রয়েছে পিশাচরা সম্ভবত এক হাজার এবং এক রাত্রি বাঁচে। পিশাচ শব্দটি আরও ব্যবহৃত হয় এমন ব্যক্তির ক্ষেত্রে যে কোন ভয়ানক কাজ বা অত্যন্ত জঘন্য কোন অপরাধ করে আনন্দ পায়। জ্বীন জাতি ভ্যাম্পায়ার জম্বি "পিশাচতত্বের আবির্ভাব এবং ধর্মীয় মতবাদ"। Atn24online। ১১ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১১ সেপ্টেম্বর ২০১৬।  "The Story of Sidi-Nouman"। সংগ্রহের তারিখ ২০১২-০৭-০৫।
আবদুল হক (বীর বিক্রম)

একই নামের অন্যান্য ব্যক্তিবর্গের জন্য দেখুন আবদুল হক। আবদুল হক (জন্ম: অজানা - মৃত্যু: ১৯৮১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। আবদুল হকের জন্ম চট্টগ্রাম জেলার সন্দ্বীপ উপজেলার মুছাপুর গ্রামে। তার বাবার নাম মোহাম্মদ সুকানী এবং মায়ের নাম সাহেরা খাতুন। তার স্ত্রীর নাম খতিজা বেগম। তাদের ছয় ছেলে ও এক মেয়ে। আবদুল হক চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন প্রথম ইস্ট বেঙ্গল রেজিমেন্টে। এর অবস্থান ছিল যশোর সেনানিবাসে। ৩০ মার্চ তারা ঝাঁপিয়ে পড়েন মুক্তিযুদ্ধে। বৃহত্তর সিলেটের ধলই, এমসি কলেজসহ আরও কয়েক স্থানে সাহসিকতার সঙ্গে যুদ্ধ করেন। কুড়িগ্রাম জেলার রৌমারীতে। ১৯৭১ সালে রৌমারী থানা (বর্তমানে উপজেলা) মুক্ত ছিল। পাকিস্তান সেনাবাহিনী রৌমারী দখলের জন্য জুলাই মাসের শেষ থেকে একের পর এক আক্রমণ পরিচালনা করে। আগস্ট মাসের প্রথমার্ধে শুধু রৌমারীর একাংশ কোদালকাঠি দখল করতে সক্ষম হয়। এখানে অবস্থান নিয়ে তারা রৌমারী থানাসদর দখলের চেষ্টা করতে থাকে। পাকিস্তান সেনাবাহিনী বারবার আক্রমণ করেও মুক্ত ভূখণ্ড দখল করতে ব্যর্থ হলো। তারা বারবার আক্রমণ করছে একটি কারণে, ১৪ আগস্ট পাকিস্তানের জাতীয় দিবস। এর আগেই মুক্তিবাহিনীর নিয়ন্ত্রণে থাকা এলাকা দখল করে সেখানে পাকিস্তানি পতাকা উত্তোলন করতে হবে। ১৪ আগস্ট পতাকা তোলার স্বপ্ন ভেঙে খানখান হওয়ায় পাকিস্তানি সেনারা মুক্ত এলাকা দখলের জন্য মরিয়া হয়ে ওঠে। এতে মুক্তিবাহিনীর প্রতিরক্ষা অবস্থান কিছুটা নাজুক হয়ে পড়ে। তখন আবদুল হকসহ এক দল নতুন মুক্তিযোদ্ধা সেখানে এসে অবস্থান নেন। ১৬ সেপ্টেম্বর পাকিস্তান সেনাবাহিনী আবার আক্রমণ চালায়। আবদুল হকসহ নতুন মুক্তিযোদ্ধারা যে প্রতিরক্ষা অবস্থানে ছিলেন, সেখানেই পাকিস্তানি সেনারা আক্রমণ করে। এরপর সেখানে তুমুল যুদ্ধ হয়। আবদুল হক ও তার সহযোদ্ধারা বীরত্বের সঙ্গে যুদ্ধ করে পাকিস্তান সেনাবাহিনীকে প্রতিরোধ করেন। পাকিস্তান সেনাবাহিনী ২১, ২৪ ও ২৬ সেপ্টেম্বর আবার সেখানে আক্রমণ করে। এর মধ্যে ২১ ও ২৪ সেপ্টেম্বরের আক্রমণ ছিল ভয়াবহ। বহুসংখ্যক গানবোট, স্টিমার ও লঞ্চ নিয়ে তারা সোনাভরি নদীর মোহনা হয়ে অগ্রসর হয়। ব্যাপক ফায়ার সাপোর্টের সাহায্য নিয়ে তারা মুক্তিযোদ্ধাদের প্রতিরক্ষা অবস্থানে উঠে পড়ার চেষ্টা করে। আবদুল হক ও তার সহযোদ্ধারা সাহসিকতার সঙ্গে সেই আক্রমণ প্রতিহত করেন। বীর বিক্রম "দৈনিক প্রথম আলো, "তোমাদের এ ঋণ শোধ হবে না"| তারিখ: ১৩-০৮-২০১২"। ২০১৪-০৬-০৪ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।  একাত্তরের বীরযোদ্ধা (দ্বিতীয় খন্ড)। ঢাকা: প্রথমা প্রকাশন, ১৯, কারওয়ান বাজার, ঢাকা। ২০১৩। পৃষ্ঠা ৮১। আইএসবিএন ৯৮৪-৯৮৪-৯০২৫৩-৭৫ |আইএসবিএন= এর মান পরীক্ষা করুন: invalid character (সাহায্য)।
আবদুল হক (দ্ব্যর্থতা নিরসন)

আবদুল হক নামটি দিয়ে বোঝানো হতে পারে - আবদুল হক (বীর বিক্রম), মুক্তিযুদ্ধের বীর বিক্রম খেতাবপ্রাপ্ত মুক্তিযোদ্ধা। আবদুল হক (মুক্তিযোদ্ধা), মুক্তিযুদ্ধের খেতাবপ্রাপ্ত। আবদুল হক (প্রাবন্ধিক) - বাংলাদেশী প্রাবন্ধিক। আবদুল হক (বীর প্রতীক), মুক্তিযুদ্ধের খেতাবপ্রাপ্ত। আব্দুল হক (দিনাজপুরের রাজনীতিবিদ) -বাংলাদেশের রাজনীতিবিদ, মুক্তিযোদ্ধা ও দিনাজপুর-৫ আসনের সাবেক সংসদ সদস্য। আবদুল হক (কুষ্টিয়ার রাজনীতিবিদ) -বাংলাদেশের রাজনীতিবিদ ও কুষ্টিয়া-৪ আসনের সাবেক সংসদ সদস্য। আবদুল হক (সচিব) -বাংলাদেশি সাবেক সরকারি কর্মকর্তা যিনি মৎস্য ও প্রাণিসম্পদ মন্ত্রণালয়ের সচিব ছিলেন। আবদুল হক (রাজনীতিবিদ)- একজন বাঙালি সশস্ত্র বিপ্লববাদী, সাম্যবাদী রাজনীতিবিদ। মুহাম্মদ আব্দুল হক, সিলেট বিভাগের একজন প্রবীণ রাজনীতিবিদ আবদুল হক ভূঁইয়া, মুক্তিযুদ্ধের বীর বিক্রম খেতাবপ্রাপ্ত মুক্তিযোদ্ধা আবদুল হক চৌধুরী, বাংলাদেশী লেখক মৌলভী আবদুল হক , ছিলেন একজন পণ্ডিত এবং ভাষাতত্ত্ববিদ। মোহাম্মদ আবদুল হক, বাংলাদেশী আমলা, সংসদ সদস্য ও ভূমি প্রশাসন ও ভূমি সংস্কার মন্ত্রী এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
থ্রম্বোএঞ্জিয়াইটিস অবলিটের‍্যান্স

বার্জারস ডিজিস বা 'থ্রোম্বোএঞ্জাইটিস অবলিটারেন্স' এক ধরনের রোগ (Thromboangiitis obliterans, Buerger's disease)। এতে ধীরে ধীরে হাত ও পায়ের ধমনী ও শিরায় প্রদাহ হয় এবং রক্ত চলাচলে প্রতিবন্ধকতা তৈরি হয়। তামাক সেবনের সাথে এই রোগের জোরালো সম্পর্ক আছে, অর্থাৎ তামাকসেবীরা এই রোগে আক্রান্ত হয়ে থাকেন। তামাকের ধূমপান বা তামাক পাতা সরাসরি 'সাদাপাতা' বা 'দোক্তা' হিসেবে খেলেও এটি হয়। (Berger's disease নামে IgA nephropathy জাতীয় অন্য একটি রোগ আছে; এই রোগটি তা থেকে ভিন্ন)। Joyce JW (১৯৯০)। "Buerger's disease (thromboangiitis obliterans)"। Rheum Dis Clin North Am। 16 (2): 463–70। পিএমআইডি 2189162।  Brandon Carmichael Johns Hopkins University [১][স্থায়ীভাবে অকার্যকর সংযোগ]
ববি রিগস্‌

রবার্ট লেরিমোর রিগস্‌ মার্কিন যুক্তরাষ্ট্রের একজন প্রখ্যাত লন টেনিস খেলোয়াড়; যিনি টেনিস বিশ্বে ববি রিগস্‌ নামেই সমধিক পরিচিত। তিনি ১৯৪১, ১৯৪৬ ও ১৯৪৭ সালে টেনিস খেলোয়াড়েদের বিশ্ব রেঙ্কিং-এ ১ নং খেলোয়াড় ছিলেন। রিগস্‌ তার খেলোয়াড়ী জীবনে টেনিসের গ্রান্ড স্লাম টুর্নামেন্টের ৩ টি একক, ১ টি দ্বৈত এবং ২ টি মিশ্র দ্বৈত খেতাব জয়ী হয়েছেন। তিনি ১৯৭৩ সালে লিঙ্গের যুদ্ধ নামক টেনিস ম্যাচে বিলি জিন কিং -এর নিকট পরাজিত হন। ববি রিগস্‌ ১৯১৮ সালের ২৫ ফেব্রুয়ারি মার্কিন যুক্তরাষ্ট্রের লস এঞ্জেলস শহরে জন্মগ্রহণ করেন এবং ৭৭ বছর বয়সে ১৯৯৫ সালের ২৫ অক্টোবর তারিখে মার্কিন যুক্তরাষ্ট্রের ক্যালিফোর্নিয়ার এনসিনিটাস শহরে মৃত্যুবরণ করেন। United States Lawn Tennis Association (1972). Official Encyclopedia of Tennis (First Edition), p. 425. Deford, Frank; Kramer, Jack (১৯৭৯)। The Game: My 40 Years in Tennis। New York: Putnam। আইএসবিএন 0-399-12336-9। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Tennis Is My Racket, by Bobby Riggs, 1949, New York McGann, George; Riggs, Bobby (১৯৭৩)। Court hustler। Philadelphia: Lippincott। আইএসবিএন 0-397-00893-7। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Tom LeCompte, "The 18-Hole Hustle," American Heritage Magazine, August/September 2005 Volume 56, Issue 4. Tom Lecompte (২০০৩)। The Last Sure Thing: The Life & Times of Bobby Riggs। Black Squirrel Publishing। আইএসবিএন 0-9721213-0-7।  Selena Roberts (২০০৫)। A Necessary Spectacle : Billie Jean King, Bobby Riggs, and the Tennis Match That Leveled the Game। [New York]: Crown। আইএসবিএন 1-4000-5146-0।  Caroline Seebohm, Little Pancho, 2009. Pancho Gonzales, Man with a Racket, 1959. Gardnar Mulloy, As It Was, 2009. Los Angeles Tennis Club.